28.5.86 De Europæiske Fællesskabers Tidende Nr. C 129/5 
II 
(Forberedende retsakter) 
KOMMISSIONEN 
Forslag til Rådets direktiv om ændring af direktiv 85/61 l/EØF for så vidt angår retternes 
kompetence med hensyn til tvister, der opstår i forbindelse med markedsføring af andele i in­
vesteringsinstitutter 
KOM(86) 193 endelig udg. 
(Forelagt Rådet af Kommissionen den 22. april 1986) 
(86/C 129/06) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 57, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og so­
ciale Udvalg, og 
ud fra følgende betragtninger: 
Rådets direktiv 85/61 l/EØF af 20. december 1985 om 
samordning af love og administrative bestemmelser om 
visse institutter for kollektiv investering i værdipapirer 
(investeringsinstitutter) (*) indeholder ikke bestemmelser 
vedrørende retternes kompetence i tvister, der opstår i 
forbindelse med køb og salg af andele i investeringsinsti­
tutter, således at reglerne i Bruxelles-konventionen af 27. 
september 1968 om retternes kompetence og om fuldbyr­
delse af retsafgørelser i borgerlige sager, herunder han­
delssager (2) i dag finder anvendelse på dette område; 
i overensstemmelse med et ønske, Rådet fremsatte i for­
bindelse med vedtagelsen af ovennævnte direktiv, bør 
dette dog ændres ved et direktiv, der vedtages på det 
samme retsgrundlag, og som indeholder særlige bestem­
melser vedrørende retternes kompetence; 
det synes nemlig nødvendigt med en bestemmelse om, at 
personer, der ikke handler som led i erhvervsmæssig 
virksomhed, kan indbringe tvister for domstolene i den 
medlemsstat, hvori de pågældende har erhvervet andele i 
et investeringsinstitut, forudsat at tvisten vedrører et in­
vesteringsinstituts tilsidesættelse af de regler, der gælder 
for investeringsinstitutter, som markedsfører deres andele 
i andre medlemsstater end dem, hvori de er hjemmehø­
rende, jf. bestemmelserne i afdeling VIII i direktiv 
85/611 /EØF; på denne måde sikres der beskyttelse af den økonomisk svageste part i et kontraktforhold i lig­
hed med, hvad der er fastsat vedrørende forbrugerkon­
trakter i afdeling 4 i afsnit II i Bruxelles-konventionen, 
som ændret ved konvention af 9. oktober 1978 (3) om 
Danmarks, Irlands og Det forenede Kongeriges tiltræ­
delse af domskonventionien; 
denne beskyttelse bør dog kun sikres i det omfang, hvor 
det reelt er hensigtsmæssigt og nødvendigt, og med hen­
blik herpå bør der for så vidt angår tvister vedrørende 
kontraktlige forpligtelser kun opstilles en regel om fakul­
tativ kompetence som supplement til Bruxelles-konventi-
onens almindelige regler, herunder navnlig dem, der er 
fastsat i artikel 2 og artikel 5, nr. 1; 
det er endvidere nødvendigt at sikre, at den således fast­
satte kompetenceregel ikke fraviges ved at den, der kø­
ber andele i et investeringsinstiut, pålægges en værne-
tingsklausul, jf. Bruxelles-konventionens artikel 17, i 
henhold til hvilken der udpeges en anden domstol til at 
afgøre de tvister, der måtte kunne opstå i forbindelse 
med køb af investeringsandele; med henblik herpå bør 
der indføres en bestemmelse, hvorefter den, der køber 
investeringsandele, ikke kan give afkald på den ved dette 
direktiv indførte fakultative kompetence, medmindre af­
kaldet finder sted, efter at tvisten er opstået; 
bestemmelserne i afdeling VIII i direktiv 85/611/EØF 
tager sigte på det tilfælde, hvor et investeringsinstitut 
markedsfører sine andele i en anden medlemsstat end 
den, hvor det er hjemmehørende, og den i dette direktiv 
fastsatte kompetenceregel skal derfor kun anvendes, når 
det er investeringsinstituttet som sådant, der foretager 
markedsføringen, hvad enten det sker direkte af inve­
steringsinstituttet selv eller indirekte gennem en fuld­
mægtig eller kommissionær for instituttet; denne regel 
finder ikke anvendelse, dersom der ikke er en økonomisk 
svag part, der skal beskyttes, hvilket er tilfældet, når kø­
beren af investeringsandele handler som led i erhvervs­
mæssig virksomhed; 
de i dette direktiv fastsatte foranstaltninger bør træde i 
kraft samtidig med de foranstaltninger, der er fastsat ved 
direktiv 85/611 /EØF— 
O EFT nr. L 375 af 31. 12. 1985, s. 3. 
O EFT nr. L 299 af 31. 12. 1972, s. 2. O EFT nr. L 304 af 30. 10. 1978, s. 1. 
Nr. C 129/6 De Europæiske Fællesskabers Tidende 28. 5. 86 
UDSTEDT FØLGENDE DIREKTIV: 
Artikel 1 
I direktiv 85/61 l/EØF indsættes følgende artikel: 
»Artikel 48a 
1. Erhververen af andele i et investeringsinstitut 
kan, dersom erhvervelsen finder sted i en anden med­
lemsstat end hen, hvor instituttet er hjemmehørende, 
indbringe tvister vedrørende overholdelsen af de i 
denne afdeling indeholdte bestemmelser for retterne i 
den medlemssat, hvor erhvervelsen har fundet sted, 
hvad enten andelene er erhvervet direkte fra inve­
steringsinstituttet selv eller gennem en fuldmægtig el­
ler kommissionær for institutet. 2. Den i stk. 1 nævnte ret for erhververen kan ikke 
fraviges ved aftale, end ikke ved en klausul, indføjet i 
kontrakten om erhvervelse af andelene, medmindre 
fravigelsen finder sted, efter at tvisten er opstået. 
3. Stk. 1 og 2 finder ikke anvendelse, dersom er­
hvervelsen af andelene finder sted som led i erhverve­
rens erhvervsmæssige virksomhed.« 
Artikel 2 
Medlemsstaterne sætter de nødvendige foranstaltninger i 
kraft for at efterkomme dette direktiv inden for den i 
direktiv 85/61 l/EØF fastsatte frist. De underretter 
straks Kommissionen herom. 
Artikel 3 
Dette direktiv er rettet til medlemsstaterne.